বছর খানেক আগে মৌলভীবাজারের অতিপরিচিত বহুমুখি প্রতিভার অধিকারী এডভোকেট মুজিবুর রহমান মুজিবের বাসায় যাই। উদ্দেশ্য তার বৃক্ষ ও বন্যপ্রাণীপ্রেম বিষয়ে জানা। প্রসঙ্গক্রমে তার এ কাজের প্রেরণার উত্তরে উঠে আসে বিশ্বের খ্যাতনামা উদ্ভিদ বিজ্ঞানী দ্বিজেন্দ্র শর্মার নাম। কৌতুহলী হলাম। দ্বিজেন্দ্র শর্মা যাঁকে দেখেছি টেলিভিশনের পর্দায়। প্রধানমন্ত্রীর হাত থেকে একুশে পদক নিতে। এ ছাড়াও ঢাকার বিভিন্ন অনুষ্টানে, আবার পত্রিকার উপ-সম্পাদকীয় কলামে। সেই দ্বিজেন্দ্র শর্মা এডভোকেট মুজিবুর রহমানের গুরু। কিভাবে ? এ প্রশ্নের উত্তরে উঠে আসে দ্বিজেন্দ্র শর্মার বাড়ি মৌলভীবাজারে।